Subject: FW: Riigitee 19214 Jänesselja–Urge km 0,1-2,15 asuva lõigu ehitusloa menetlusse kaasamine
From: "Reet Sild" <[email-masked]>
To: <[email-masked]>, <[email-masked]>
Cc: "Kalle Lehtonen" <[email-masked]>
Date: Tue, 31 Mar 2026 11:36:14 +0300

Tere

Seoses riigitee 19214 Jänesselja–Urge km 0,10–2,15 lõigu ehitusloa
eelnõuga ning meie kinnisasja (Veermiku tee 7) puudutava mõjuga esitame
oma seisukohad.

Oleme teadlikud, et kavandatava projekti raames on vajalik võõrandada
kinnisasjast ligikaudu 652 m² tee servas paiknevat ala. Juhime tähelepanu,
et kinnisasja võõrandamisega seotud kulud, sh notaritasud ja muud
tehingukulud, ei tohi jääda kinnisasja omaniku kanda.

Juhul kui tee ehituse käigus tekib vajadus olemasoleva aia
ümberpaigutamiseks, siis rõhutame, et:

*	aia ja sellega seotud rajatiste (sh jalgvärava) ümbertõstmine peab
toimuma tee-ehituse raames ning ei tohi jääda kinnisasja omaniku kuluks;
*	aed koos jalgväravaga tuleb taastada terviklahendusena vähemalt
samaväärsel tasemel kui olemasolev lahendus.

Lisaks juhime tähelepanu, et vastavalt kohtumisel saadud infole on
kavandatud tee ja aia vahele kraav. Sellest tulenevalt:

*	tuleb aia uus asukoht projekteerida ja rajada selliselt, et see
paikneb kraavist piisaval kaugusel;
*	tuleb välistada olukord, kus pinnase liikumine või erosioon
põhjustab aia vajumise või kahjustumise;
*	vajadusel tuleb ette näha täiendavad tehnilised lahendused (nt
pinnase stabiliseerimine, toestus), et tagada aia pikaajaline stabiilsus.

Olulise märkusena lisame, et jalgvärava kasutatavus peab säilima ka pärast
tee ehitust. Selleks peab ehitaja rajama jalgvärava juurde üle kraavi
ohutu ja püsiva silla või ülekäigu, mis võimaldab jalakäijatel pääseda
kinnistult üle kraavi ja tee äärde kavandatud kergliiklusteedele.

Samuti soovime, et enne ehitustööde algust sõlmitakse meiega kirjalik
kokkulepe, milles on selgelt fikseeritud:

*	kinnisasja võõrandamise tingimused ja kulude katmine;
*	aia ja jalgvärava ümberpaigutamise ning taastamise lahendus;
*	jalgvärava juurdepääsu tagamine (sh silla rajamine üle kraavi);
*	vastutuse jaotus võimalike kahjustuste korral.

Palume eeltoodut arvestada nii projekteerimisel kui ka ehitustööde
teostamisel ning kajastada vastavad lahendused projektis ja tööde mahus.

Parimate soovidega

Reet Sild
K.L Nordvara OÜ

From: Jörgen Vanamõisa <[email-masked]
<mailto:[email-masked]> >
Sent: Thursday, March 26, 2026 8:40 AM
To: Reet Sild <[email-masked] <mailto:[email-masked]> >
Cc: Kalle Lehtonen <[email-masked]
<mailto:[email-masked]> >
Subject: RE: Riigitee 19214 Jänesselja–Urge km 0,1-2,15 asuva lõigu
ehitusloa menetlusse kaasamine

Tere

Pikendame vastamistähtaega kuni 06.04.2026.

Lugupidamisega

Jörgen Vanamõisa
Projektijuht

Planeerimise osakond

Teehoiuteenistus
+372 58 101 026
 <http://www.transpordiamet.ee/> www.transpordiamet.ee

From: Reet Sild <[email-masked] <mailto:[email-masked]> >
Sent: Monday, March 23, 2026 1:40 PM
To: [email-masked] <mailto:[email-masked]>
Cc: Kalle Lehtonen <[email-masked]
<mailto:[email-masked]> >
Subject: FW: Riigitee 19214 Jänesselja–Urge km 0,1-2,15 asuva lõigu
ehitusloa menetlusse kaasamine

Tere

Oleme tutvunud ehitusloa eelnõuga.

Kuna meil puudub hetkel täpne info, kuidas kavandatav tee
rekonstrueerimine mõjutab meie kinnisasja (sh võimaliku aia paiknemist ja
kinnistu piire), ei ole meil võimalik sisulist arvamust enne tähtaega
esitada.

Osaleme 31.03.2026 toimuval kinnisasja ülevaatusel (kutse saatis Andres
Juss, Kutseline hindaja, OÜ Inseneribüroo STEIGER)  ning soovime esitada
oma seisukohad pärast täiendavate selgituste saamist.

Palume arvestada meie õigusega esitada täiendav arvamus pärast ülevaatust.

Parimate soovidega

Reet Sild
K.L Nordvara OÜ

From: Fennobed Production OÜ <[email-masked] <mailto:[email-masked]> >

Sent: Tuesday, March 17, 2026 1:29 PM
To: Kalle Lehtonen <[email-masked]
<mailto:[email-masked]> >; Reet Sild <[email-masked]
<mailto:[email-masked]> >
Subject: FW: Riigitee 19214 Jänesselja–Urge km 0,1-2,15 asuva lõigu
ehitusloa menetlusse kaasamine

From:  <mailto:[email-masked]> [email-masked] <
<mailto:[email-masked]> [email-masked]>
Sent: Tuesday, March 17, 2026 1:25 PM
Subject: Riigitee 19214 Jänesselja–Urge km 0,1-2,15 asuva lõigu ehitusloa
menetlusse kaasamine

Tere!

Teile on saadetud Transpordiameti dokumendihaldussüsteemi Delta kaudu
dokument.

Pealkiri: Riigitee 19214 Jänesselja–Urge km 0,1-2,15 asuva lõigu ehitusloa
menetlusse kaasamine

Registreerimise kuupäev: 17.03.2026

Registreerimise number: 8-1/24-004/4534-1.

Dokument on manuses.

Transpordiamet
Valge 4
11413 Tallinn
kliendiinfo 620 1200,  <mailto:[email-masked]>
[email-masked]
 <https://www.transpordiamet.ee> www.transpordiamet.ee